રસ્તામાં એને વિચારો સતાવતા રહ્યાં…. બધું યાદ આવ્યું…. કોણે ક્યારે ક્યાં એને સતાવ્યો હતો… ક્યારેક નજરોના તીરથી તો ક્યારેક કટાક્ષની લાઠીથી…લોકોએ એના કાનમાં ત્યારે સલાહો ભરી હતી જ્યારે જ્યારે એ સંજોગોમાં સપડાયો હતો…પરંતુ અત્યારે એને એ વાત કાન ફાડી નાંખતી હતી જે રમણલાલ એના એક મિત્રને એકવાર કહી રહ્યા હતા. મહામહેનતે પોતાના લાગણીના ઘોડાઓને નાથી શક્યો હતો, જ્યારે રમણલાલે એના મિત્રને સલાહ આપી રહ્યા હતા, “દોસ્ત તારી દીકરીને બચાવી શકવાના પૂરા પ્રયત્નો કરજે. નહીંતર મારી ભૂમિએ આલોક જેવા બાસ્ટર્ડ સાથે શાદી કરીને પોતાની જીંદગી બરબાદ કરી એમ તારી પુત્રી ન કરે!” કેટલો ખુશીથી એ ભૂમિકા પહેલા પણ રમણલાલને વધાઈ આપવા ગયો હતો કે પ્લમ્બરના કામને હંમેશ માટે તિલાંજલી આપી ટુંક સમયમાં એ હવે પાર્ટનરશીપમાં સેનીટરી-હાર્ડવેરનો શો રૂમ શરુ કરવા જઈ રહ્યો છે. પરંતુ બાસ્ટર્ડ શબ્દે એની તમામ મનોકામના પર પાણી ફેરવી નાંખ્યુ.